Bloodborne

Bloodborne er et soulslike action-rollespill utviklet av FromSoftware og utgitt av Sony Computer Entertainment i mars 2015 for Playstation 4. Spillet finner sted i den gotiske byen Yarnham, hvor spilleren leder karakteren (Jegeren, engelsk: The Hunter) gjennom byen for å oppdage årsaken til den blodbårne sykdommen som gjør byens befolkning til forferdelige beist. Etter hvert som spillet utfolder seg, oppdager jegeren flere nye områder og utfordringer i likhet med de andre spillene i soulslikesjangeren.

Den 24. november 2015 ble en ekspansjonspakke til spillet utgitt, The Old Hunters. Utvidelsen åpner et helt nytt området i spillet, kalt Hunter's Nightmare. Her møter jegeren nye utfordringer og motstandere, samt flere nye gjenstander og våpen som jegeren kan bruke.

Bloodborne er av mange regnet som et av de beste spillene gjennom tidene, og fikk spesielt mye ros for dets originalitet, atmosfære og gameplay. Noe kritikk ble rettet mot ytelses-problemer, men dette ble rettet ved senere oppdateringer for spillet.

 Gameplay 
Bloodborne er et soulslike action-rollespill som spilles fra tredje-persons synsvinkel. Spilleren er nødt til å ta seg gjennom forskjellige områder i den forfalne gotiske byen Yharnam, samtidig som hen må slåss mot forskjellige motstandere og bosser. I tillegg må spilleren samle forskjellige typer gjenstander som har ulike bruksområder, samhandle med ikke-spillerstyrte karakterer, og finne eventuelle snarveier man kan åpne. I begynnelsen av spillet lager spilleren sin egen karakter: Jegeren. Spilleren kan bestemme de grunnleggende detaljene til jegeren, som kjønn, frisyre, navn og hudfarge, kroppsform, stemme og/eller øyenfarge. Spilleren kan også velge en startklasse, som gir en grunnleggende bakgrunnshistorie for jegeren og setter spillerens start-attributter. Opprinnelsen beskriver karakterens fortid, men har ingen effekt på spillingen utover å endre atributtene man begynner med.

I likhet med de andre spillene i soulslikesjangeren, har Bloodborne et "trygt" område hvor det ikke finnes motstandere som kan drepe jegeren. I Bloodborne er dette område kalt "Hunter's Dream". Foruten at området er trygt for jegeren, fungerer også Hunter's Dream som et knutepunkt hvor man kan teleportere til "lampene" (engelsk, "lamps") man oppdager i verdenen. Lampene fungerer som startpunkt hvis jegeren dør. Bloodborne's verden er omfattende og for det meste sammenhengende, men enkelte områder av Yharnam er ikke koblet til resten av områdene, og krever at spilleren teleporterer for å komme seg dit. Dette skjer ved å bruke lampene for å teleportere til Hunter's Dream, for så å bruke gravsteinene i Hunter's Dream til å teleportere til den ønskede destinasjonen. Spilleren kan i tillegg kjøpe nyttige gjenstander, som våpen, klær og forbruksvarer i Hunter's Dream.

Ved å drepe motstandere får spilleren "Blood Echoes", en av de to valutaene i Bloodborne. Med Blood Echoes kan spilleren oppgradere atributter og våpen, samt kjøpe gjenstandene som selges i Hunter's Dream. Dersom spilleren dør vil alle Blood Echoes gå tapt der spilleren dør; men hvis spilleren kan nå dette punktet en gang til, kan de få dem tilbake. Hvis spilleren dør før han rekker å få tak i sine tapte Blood Echoes, vil disse gå tapt for alltid. Noen ganger kan spillerens Blood Echoes bli tatt av en motstander, identifisert av deres glødende blå øyne. Ved å beseire denne fienden kan spilleren få tilbake sine tapte Blood Echoes.

Den andre valutaen i Bloodborne er innsikt (engelsk: insight). Innsikt er sjeldnere enn Blood Echoes, og brukes derfor til å kjøpe sjeldnere varer enn man kan med Blood Echoes. Innsikt kan, blant annet, brukes til å kjøpe oppgraderingsmaterialer, våpnene og bekledningen til bosser, samt verdifulle forbruksvarer. Jegeren kan enten få innsikt ved å bekjempe bosser, eller ved å konsumere en gjenstand kalt Mad Man's Knowledge, som kan oppdages flere steder i verdenen. Innsikt har dog en funksjon til; jo mer innsikt jegeren samler, jo flere endringer skjer i verdenen. At enkelte motstandere endrer oppførsel og at skapninger kalt Amygdalaer kan bli sett i Yarnham, er eksempler på hvordan innsikt påvirker verdenen i Bloodborne.

Jegeren kan oppdage en rekke nyttige gjenstander gjemt over hele verdenen, i tillegg til å plukke opp ting som blir mistet av motstandere. Gjenstander som er skjult i miljøet er blant annet oppgraderingsmaterialer, brukt til å oppgradere våpen; motgift, som kan brukes til å kurere forgiftning; "Bold Hunters Mark", som gjør at jegeren kan gjenopplives ved forrige lampe; og flammepapir, som gjør at våpenet til jegeren får en flammeeffekt. Jegerens våpen kan også modifiseres med "blood gems"; sjeldne gjenstander som styrker forskjellige attributter ved våpnene til jegeren. Systemet med blood gems er komplekst, hvor ulike navn, fysiske former, og nivå alle påvirker effekten hver enkelt blood gem har på våpenet. I tillegg kan blood gems være "cursed" som gir våpnene både positive og negative effekter.

 Handling 

 Setting og sentrale karakterer 
Bloodborne finner sted i Yharnam, en nedslitt gotisk by kjent for sine medisinske fremskritt rundt blod-behandling. Mange reisende har i årenes løp kommet til byen for å søke et middel for å kurere sine plager. Grunnen til dette, var at lærde fra "College of Byrgenwerth" oppdaget noe referert til som et «medium» i ruinene av en eldgammel, svært avansert sivilisasjon. Her oppdaget også utsendingene fra Byrgenwerth eldgamle, gude-liknende skapninger kalt "The Great Ones".  Dette "mediumet" var det Gamle Blodet (engelsk: "The Old Blood"), og kunne kurere alle slags sykdommer. Men lederen av Byrgenwerth, Mester Willem, fryktet at blodet ville føre til at mennesker transformerte til beist - og forbød derfor andre ved Byrgenwerth å bruke blodet. To studenter ved Byrgenwerth var imidlertid uenige med Willem, og dannet derfor to andre institusjoner sentrale i Bloodborne: Micolash dannet "The School of Mensis", som arbeidet med å oppnå transcendens ved å få kontakt med The Great Ones, mens Laurence dannet "The Healing Church" for å distribuere blodet til befolkningen i Yarnham.

På grunn av blod-administrasjonen The Healing Church hadde satt i gang, ble Yarnham etter hvert en mektig by; men, som Master Willem hadde forutsett, begynte befolkningen i Yarnham å transformeres til beist. Som en motreaksjon begynte enkelte å jakte på beistene, hvor Gehrman (som man møter i Hunter's Dream) var den første. Gehrman mobiliserte flere jegere, og grunnla etter hvert "Hunter's Workshop". Ettersom beist-problemet bare ble større, så The Healing Church seg nødt til å samle sine egne jegere for å bekjempe beistene. Disse jegerne ble kjent som  "The Church Hunters". The Healing Church illegitimiserte Hunter's Workshop, og tok dermed over hovedrollen med å kjempe mot beistene.

 Plot 

 Bloodborne 
Bloodborne's handling starter med at Jegeren signerer en kontrakt med en mystisk person, kalt blod-administratoren (engelsk: Blood Minister), som utfører blodoverføring på jegeren. Jegeren sovner av blodoverføringen, og når hen våkner er blod-administratoren borte. Stedet jegeren befinner seg i etter drømmen heter Iosefka's Klinikk (engelsk: Iosefka's Clinic), og her møter jegeren på et beist. Hvis jegeren dør, som er meningen ettersom jegeren ikke har noen våpen enda, våkner hen i Hunters Dream. Her møter spilleren to ikke-spillbare karakterer: Gehrman, en eldre mann i rullestol, samt en levende dukke i naturlig størrelse. Jegeren kan snakke med Gehrman, men dukken sover og kan ikke snakkes med før spilleren har fått sin første innsikt.

Etter å a vært i Hunter's Dream, drar jegeren tilbake til Central Yarnham. Jegeren har tilsynelatende en sykdom, og får beskjed av en innbygger at hen må oppsøke The Healing Church for å bli kurert. Etter å ha tatt seg igjennom Central Yarnham og bekjempet den gale jegeren Father Casgoine (som endrer månefasen til kveld), kommer jegeren til The Healing Church. Inne i katedralen møter jegeren Vicar Amelia, en jente som har blitt forvandlet til et beist, og etter å ha bekjempet henne, finner jegeren ut at hen må dra til College of Byrgenwerth for å komme til bunns i mysteriet om Yarnham. Månefasen har nå endret seg til natt, og enkelte motstandere og ikke-spillbare karakterer endrer oppførsel. I sjøen som omringer College of Byrgenwerth, møter jegeren en edderkopp kalt Rom. Rom skjuler sannheten fra befolkningen i Yarnham, og etter å ha bekjempet Rom endrer verdenen i Yarnham seg for siste gang. Etter at skjermen har blitt svart, ser jegeren opp til lyden av et skrikende barn. Månen er nå blitt blodrød, og jegeren ser et syn av dronningen av Pthumererne, Yarnham, som gråter til lyden av det skrikende barnet.

Etter synet av Yarnham, våkner jegeren i den skjulte byen Yahar'gul. Etter å ha tatt seg igjennom området, kommer jegeren til et rom fylt med lik med jernbur på hodet. Ved å ta på liket som sitter på en stol i midten av rommet, teleporteres jegeren til området kalt Nightmare of Mensis, hvor The College of Mensis holder til. Etter å ha tatt seg igjennom bygget og bekjempet Micolash, kommer jegeren til den øverste etasjen av bygget. Her ser jegeren igjen Yarnham, som ser mot heisen som tar jegeren til taket av bygget. Skrikene er nå enda høyere, og man skjønner at skrikene tilhører ungen til dronningen. På taket møter jegeren Mergo's Wet Nurse. Dette forteller oss at ungen heter Mergo, og at jegeren har kommet for å befri Mergo fra barnepasseren sin. Etter å ha bekjempet Mergo's Wet Nurse, kommer meldingen "Nightmare Slain" opp på skjermen, og jegeren blir teleportert til Hunter's Dream.

I Hunter's Dream forteller dukken jegeren at Gehrman venter på hen. Gehrman tilbyr jegeren å hjelpe hen med å unnslippe drømmen, og jegeren får to valgmuligheter som kan resultere i tre forskjellige avslutninger for spillet:

 Hvis jegeren aksepterer tilbudet til Gehrman, utløses avslutningen Yarnham Sunrise. Gehrman ber jegeren sette seg på kne, for så å halshugge hen. Etter at skjermen har blitt svart, kan vi se jegeren våkne opp til dagslys i Yarnham, tilsynelatende helt uten beist.
 Hvis jegeren nekter å akseptere tilbudet til Gehrman, utløses avslutningen Honoring Wishes. Gehrman blir sint, noe som utløser en kamp mellom han og jegeren. Når jegeren bekjemper Gehrman, vil en scene utløses: The Moon Presence, en Great One, stiger ned fra månen, og omfavner jegeren. Etter at skjermen har blitt svart, kan vi se at det er jegeren som nå sitter i rullestolen istedenfor Gehrman.
 Hvis jegeren har konsumert tre navlestrenger, en gjenstand i Bloodborne, før kampen mot Gehrman, utløses avslutningen Childhood's Beginning. Jegeren motstår omfavnelsen fra the Moon Presence, og utløser nok en kamp. Når jegeren bekjemper the Moon Presence vil skjermen bli svart, før den viser en scene av dukken som holder jegeren - jegeren er dog ikke et menneske lenger, men en larveaktig skapning. Jegeren har bekjempet en gud, og dermed blitt en Great One selv. Avslutningen blir derfor sett på som den "virkelige" avslutningen til Bloodborne.

 The Old Hunters 
Etter at Jegeren har slått Vicar Amelia, vil en gjenstand kalt "Eye of a Blooddrunk-Hunter" oppstå i Hunter's Dream (dette tilsier at ekspansjons-pakken The Old Hunters er kjøpt). Etter at gjenstanden er plukket opp, kan Jegeren gå til området utenfor Cathedral Ward, og bli plukket opp av en Amygdala. Med dette blir spilleren teleportert til et alternativt univers, kalt the Hunter's Nightmare. Området er befolket av både beist og andre sprø jegere. Spilleren møter Simon the Harrowed Hunter, som forteller at marerittet fungerer som et fengsel for jegere som har bukket under for galskapen. Simon kan hjelpe spilleren videre gjennom resten av marerittet. Spilleren besøker først Nightmare Church, hvor de møter og dreper Ludwig the Holy Blade, nå et hestelignende beist kjent som Ludwig the Cursed. Spilleren kan også drepe grunnleggeren av Healing Church, Laurence the First Vicar, etter å ha funnet hodeskallen hans på et alter i Nightmare-versjonen av den store katedralen - nå forvandlet til et brennende Cleric Beast. Spilleren oppdager også ruinene etter en liten fisker-landsby som hadde blitt trukket inn i marerittet, og alle dens innbyggere er forvandlet til groteske fiskeliknende monstre. Her møter Jegeren den siste motstanderen i The Old Hunters - Orphan of Kos. Etter at Jegeren har slått Orphan of Kos, kommer meldingen «Nightmare Slain» opp på skjermen, og utvidelsen er med det ferdig.

 Mottagelse 

 Noter 

 Referanser 

 Eksterne lenker 


Kategori:Skrekkspill
Kategori:Actionspill
Kategori:Datarollespill
Kategori:PlayStation 4-spill
Kategori:Dataspill fra 2015
Kategori:Dataspill utviklet i Japan